
ЭРҮҮЛ МЭНДИЙН ЯАМНЫ 2025 ОНЫ ҮЙЛ АЖИЛЛАГААНД 
ХИЙСЭН ХЯНАЛТ-ШИНЖИЛГЭЭ, ҮНЭЛГЭЭНИЙ ДҮНГИЙН ТУХАЙ  
ТАНИЛЦУУЛГА


Нэг. Хяналт-шинжилгээ, үнэлгээний зорилго
Эрүүл мэндийн яамны 2025 оны үйл ажиллагааны үр дүнг үнэлж дүгнэх, цаашид үйл ажиллагааг сайжруулах, эрчимжүүлэх чиглэлээр санал, зөвлөмж боловсруулах, шийдвэр гаргагчдыг бодит мэдээллээр хангахад оршино.

Хоёр. Хяналт-шинжилгээ, үнэлгээний арга зүй
Эрүүл мэндийн яамны 2025 оны үйл ажиллагааны үр дүнгийн хяналт-шинжилгээ, үнэлгээг Монгол Улсын Засгийн газрын 2025 оны 43 дугаар тогтоолын 3 дугаар хавсралтаар баталсан “Байгууллагын үйл ажиллагаа, үр дүнг үнэлж, дүгнэх журам”-ын 2.1 дүгээр заалтад “Байгууллагын хяналт-шинжилгээний асуудал хариуцсан нэгж нь байгууллагын гүйцэтгэлийн төлөвлөгөөний хэрэгжилтэд хагас жил тутам, төрийн албан хаагчийн сургалт, ажиллах нөхцөл, нийгмийн баталгааг хангах хөтөлбөрийн хэрэгжилтэд жил тутам хяналт-шинжилгээ хийнэ” гэж заасны дагуу Салбарын хяналт-шинжилгээ, үнэлгээ, дотоод аудитын газар нь Эрүүл мэндийн яамны 2025 оны гүйцэтгэлийн төлөвлөгөөний хэрэгжилтэд хяналт-шинжилгээ, үнэлгээг хийж гүйцэтгэлээ.

	Үнэлгээг бодлогын баримт бичгийн зорилт, арга хэмжээний хэрэгжилтийн хувийг тодорхойлох аргачлалын дагуу тооцон гаргасан болно.

	Гурав. Хяналт-шинжилгээ, үнэлгээний дүн
Эрүүл мэндийн яамны 2025 оны гүйцэтгэлийн төлөвлөгөөний хэрэгжилтийг 73.0 хувь, Төрийн албан хаагчийн сургалт, ажиллах нөхцөл, нийгмийн баталгааг хангах хөтөлбөрийн хэрэгжилтийг 85.6 хувь гэж дүгнэсэн. 

3.1.   Эрүүл мэндийн яамны 2025 оны гүйцэтгэлийн төлөвлөгөөний хэрэгжилт
Монгол Улсын Засгийн газрын 2025 оны 06 дугаар сарын 25-ны өдрийн 07 дугаар тогтоолоор Эрүүл мэндийн яамны зохион байгуулалтын бүтэц, орон тооны хязгаар, үйл ажиллагааны стратеги, зохион байгуулалтын бүтцийн өөрчлөлтийн хөтөлбөрийг шинэчлэн баталсантай холбогдуулан Эрүүл мэндийн яамны 2025 оны гүйцэтгэлийн төлөвлөгөөнд нэмэлт, өөрчлөлт оруулж, 2025 оны 08 дугаар сарын 11-ний өдөр нийт 40 зорилтын хүрээнд 181 арга хэмжээг хэрэгжүүлэхээр баталсан. 

Жилийн эцсийн байдлаар 2025 оны гүйцэтгэлийн төлөвлөгөөний хэрэгжилт 73.0% буюу “Хангалттай” гэж үнэлэгдэв.

Гүйцэтгэлийн төлөвлөгөөнд тусгагдсан 181 арга хэмжээнээс:
-	96 арга хэмжээ буюу 53.0 хувь нь “Бүрэн хангалттай” (90-100.0 хувь);
-	23 арга хэмжээ буюу 12.7 хувь нь “Хангалттай” (70-80.0 хувь);
-	62 арга хэмжээ буюу 34.3 хувь нь “Хангалтгүй” (0-60 хувь) хэрэгжилттэй байна.  
[bookmark: _Hlk170819379]Тайлант хугацаанд төлөвлөсөн арга хэмжээнээс 92 арга хэмжээ буюу нийт арга хэмжээний 50.8% нь 100 хувийн үнэлгээтэй, 4 арга хэмжээ буюу 2.2% нь 90 хувийн үнэлгээтэй, 9 арга хэмжээ буюу 5.0% нь 80 хувийн үнэлгээтэй, 14 арга хэмжээ буюу 7.7% нь 70 хувийн үнэлгээтэй, 10 арга хэмжээ буюу 5.5% нь 60 хувийн үнэлгээтэй, 15 арга хэмжээ буюу 8.3% нь 50 хувийн үнэлгээтэй, 6 арга хэмжээ буюу 3.3% нь 40 хувийн үнэлгээтэй, 12 арга хэмжээ буюу 6.7% нь 30 хувийн үнэлгээтэй, 19 арга хэмжээ буюу 10.5% нь 0 хувийн үнэлгээтэй байна (Хүснэгт 1, Зураг 1). 

Хүснэгт 1 . Хяналт-шинжилгээний чанарын үзүүлэлт
	Үнэлгээ
	Арга хэмжээ

	
	Тоо
	Эзлэх хувь

	100 хувь буюу “бүрэн хэрэгжсэн”
	92
	50.8

	90 хувь буюу “зорилт, арга хэмжээний хүрэх түвшинд бүрэн хүрээгүй боловч зохион байгуулалтын арга хэмжээ бүрэн авагдсан, холбогдох байгууллагын шийдвэр гарсан, гол үр дүн нь гарч эхэлж байгаа” 
	4
	2.2

	80 хувь
	9
	5.0

	70 хувь буюу “тавьсан зорилт, арга хэмжээнд хүрэх зорилгоор өөрсдөөс хамаарах шийдвэрийг гаргасан, санхүүгийн асуудал шийдвэрлэгдсэн, дээд шатны байгууллагад өргөн барьсан буюу гүйцэтгэл нь тодорхой хэмжээгээр гарч эхэлж байгаа” 
	14
	7.7

	60 хувь
	10
	5.5

	50 хувь буюу “тухайн зорилт, арга хэмжээг хэрэгжүүлэх бэлтгэл болон боловсруулалтын шатны ажил бүрэн хийгдсэн, ажил тодорхой хэмжээнд эхэлсэн” 
	15
	8.3

	40 хувь
	6
	3.3

	30 хувь буюу “тухайн зорилт, арга хэмжээг хэрэгжүүлэх бэлтгэл ажил хийгдэж дуусаад боловсруулалтын шатанд байгаа”
	12
	6.7

	0 хувь буюу “тухайн зорилт, арга хэмжээг хэрэгжүүлэхэд шаардлагатай тооцоо, судалгаа хийх, асуудал тодорхойлох зэрэг бэлтгэл хангахтай холбогдсон үйл ажиллагааг авч эхэлж байгаа эсвэл хэрэгжүүлэх талаар ямар нэгэн ажил зохион байгуулаагүй” 
	19
	10.5

	 Нийт
	181
	100.0%

	Дундаж
	73.0%











Зураг 1. Эрүүл мэндийн яамны 2025 оны гүйцэтгэлийн 
төлөвлөгөөний хэрэгжилтийн эзлэх хувь (жилийн эцсийн байдлаар)

	 
	Төлөвлөгөөнд тусгагдсан арга хэмжээний хэрэгжилтийн хувийг яамны нэгж/газруудаар нь Хүснэгт 2, Зураг 2-т харуулав. 

[bookmark: _Hlk220576534]Хүснэгт 2. Яамны 2025 оны гүйцэтгэлийн төлөвлөгөөний хэрэгжилт
(жилийн эцсийн байдлаар, хариуцсан нэгжээр)
	№
	Газрын нэр
	2025 онд төлөвлөсөн нийт арга хэмжээ
	
	
	
	Төлөвлөгөөний хэрэгжилт, хувь

	
	
	
	100%
	90%
	80%
	70%
	60%
	50%
	40%
	30%
	0%
	Үнэлгээ, 
%

	1
	БТГ
	27
	9
	1
	3
	3
	1
	1
	2
	2
	5
	64.4%

	2
	НЭМБХГ
	46
	15
	-
	-
	4
	5
	6
	3
	6
	7
	58.3%

	3
	ЭТБХГ
	31
	16
	-
	-
	1
	3
	4
	-
	2
	5
	68.1%

	4
	ЭМДБЗГ
	5
	2
	-
	-
	-
	1
	1
	-
	1
	-
	68.0%

	5
	СЭЗБХГ
	24
	13
	2
	1
	2
	-
	3
	1
	1
	1
	80.0%

	6
	ТЗУГ
	22
	14
	1
	3
	3
	-
	-
	-
	-
	1
	88.2%

	7
	СХШҮДАГ
	26
	23
	-
	2
	1
	-
	-
	-
	-
	-
	97.3%

	 
	 
	181
	92
	4
	9
	14
	10
	15
	6
	12
	19
	



Зураг 2. Эрүүл мэндийн яамны 2025 оны гүйцэтгэлийн төлөвлөгөөний
 биелэлтийн хувь (хариуцсан нэгжээр)

Гүйцэтгэлийн төлөвлөгөөнд тусгагдсан арга хэмжээнээс 0-60% буюу “Хангалтгүй” (удирдлага, зохион байгуулалт хангалтгүй, төсөв, хөрөнгийг үр дүнтэй зарцуулж чадаагүй) үнэлгээтэй 62 арга хэмжээ байна. Үүнд: 

1.	Бодлого, төлөвлөлтийн газар - 11 арга хэмжээ (№97, 99, 101, 104, 115, 117, 119, 122, 123, 136, 137);
2.	Нийгмийн эрүүл мэндийн бодлогын хэрэгжилтийн газар - 27 арга хэмжээ (№5, 6, 18, 25, 27, 28, 29, 30, 31, 33, 34, 35, 36, 38, 42, 43, 45, 48, 49, 51, 53, 54, 56, 58, 131, 133, 134);
3.	Эмнэлгийн тусламжийн бодлогын хэрэгжилтийн газар - 14  арга хэмжээ (№8, 9, 10, 12, 40, 41, 55, 94, 95, 110, 112, 113, 118, 129);
4.	Эрүүл мэндийн даатгалын бодлого, зохицуулалтын газар - 3 арга хэмжээ (№79, 82, 91);
5.   Санхүү, эдийн засгийн бодлогын хэрэгжилтийн газар - 6 арга хэмжээ (№13, 62, 68, 71, 90, 120);
6.   Төрийн захиргааны удирдлагын газар - 1 арга хэмжээ (№154). 

Дүгнэлт
	Эрүүл мэндийн яамны 2025 оны гүйцэтгэлийн төлөвлөгөөний хэрэгжилт жилийн эцсийн байдлаар 73.0 хувь буюу “Хангалттай” үнэлгээтэй байна. Энэ нь 2025 оны эхний хагас жилийн хэрэгжилтийн түвшин болох 43.2 хувиас 29.8 нэгжээр өссөн, гүйцэтгэлийг эрчимжүүлэх чиглэлд тодорхой ахиц гарсныг илэрхийлж байна. 
	
	Гүйцэтгэлийн төлөвлөгөөнд тусгагдсан 181 арга хэмжээнээс 96 арга хэмжээ буюу 53.0 хувь нь “Бүрэн хангалттай” (90-100.0 хувь), 23 арга хэмжээ буюу 12.7 хувь нь “Хангалттай” (70-80.0 хувь), 62 арга хэмжээ буюу 34.3 хувь нь “Хангалтгүй” (0-60.0 хувь) хэрэгжилттэй байна.

	Нийт арга хэмжээний 34.3 хувь (62 арга хэмжээ) нь “Хангалтгүй” үнэлгээтэй байгаа нь дараах хүчин зүйлстэй холбоотой байна. Үүнд:

· бодлогын арга хэмжээний төлөвлөлт бодит бус, хэрэгжих боломж, нөөцтэй уялдаагүй;
· салбар хоорондын уялдаа, зохион байгуулалт сул;
· хэрэгжилтийг хангах удирдлага, нэгжийн дотоод хяналт сул, жигд бус;
· тайлагналын чанар, нотлох баримтын бүрдүүлэлт хангалтгүй.

	Тухайлбал, “Хангалтгүй” үнэлгээтэй арга хэмжээний ихэнх нь бодлогын хэрэгжилтийг хариуцсан үндсэн чиг үүргийн газруудад төвлөрсөн байгаа нь бодлогын түвшинд хэрэгжилтийг дэмжих удирдлага, зохицуулалтыг илүү сайжруулах шаардлагатайг харуулж байна.

“Хангалтгүй” хэрэгжилттэй ч 60-50.0 хувийн үнэлгээтэй 15 арга хэмжээний хэрэгжилтийг хяналтад авч, бүрэн хэрэгжүүлэхэд онцгой анхаарч, эрчимжүүлэх шаардлагатай байна.

Цаашид авах арга хэмжээний зөвлөмж:
1. Гүйцэтгэлийг эрчимжүүлэх, хариуцлагыг тодорхой болгох
“Хангалтгүй” буюу 0-60 хувийн үнэлгээтэй 62 арга хэмжээг хэрэгжилтийн шат, ач холбогдлоор нь ангилан, хариуцсан нэгж, албан тушаалтнаар нь тодорхой гаргаж, 2026 оны гүйцэтгэлийн төлөвлөгөөнд тусган, эхний хагас жилд багтаан хэрэгжүүлэх.
2. Төлөвлөлтийн чанарыг сайжруулах;
Цаашид гүйцэтгэлийн төлөвлөгөөнд арга хэмжээ тусгахдаа бодит нөөц, санхүүжилт, хэрэгжих хугацаа, хариуцагчийг тодорхой тооцсон, үр дүнд чиглэсэн шалгуур үзүүлэлттэй байхаар төлөвлөлтийн аргачлалыг сайжруулах;
3. Нэгжийн үйл ажиллагааны дотоод хяналт, тайлагналын соёлыг төлөвшүүлэх
Яамны бүх албан хаагчдыг гүйцэтгэлийн тайланг цаг хугацаанд нь нотлох баримтад тулгуурласан, шалгуур үзүүлэлтийн дагуу үнэн зөв, товч тодорхой тайлагнадаг ажлын соёл, дадалд хэвшүүлэх, хяналт-шинжилгээний дүнг гүйцэтгэлийн үнэлгээтэй уялдуулах;
4. Салбар, нэгжийн хоорондын уялдаа, хамтын ажиллагааг сайжруулах
Нэгж, газар хоорондын хамтарсан арга хэмжээний хэрэгжилтэд уялдаа холбоо сул байгааг анхаарч, хамтын ажиллагааны зохион байгуулалтыг тодорхой болгох, хариуцлага, мэдээллийн урсгалыг сайжруулах.

3.2.   Төрийн албан хаагчийн сургалт, ажиллах нөхцөл, нийгмийн баталгааг хангах хөтөлбөрийн биелэлт 
Эрүүл мэндийн яамны албан хаагчдын 2025 оны сургалтын төлөвлөгөө, нийгмийн баталгааны төлөвлөгөөг Төрийн нарийн бичгийн даргын 2025 оны А/83 дугаар тушаалаар батлуулан хэрэгжүүлж байна. 
Эрүүл мэндийн яамны Төрийн албан хаагчийн сургалт, ажиллах нөхцөл, нийгмийн баталгааг хангах хөтөлбөрийн биелэлтийн үнэлгээ 2025 оны жилийн эцсийн байдлаар 85.6 хувьтай байна (Хавсралт 3). 

2025 онд давхардсан тоогоор 194 төрийн албан хаагч дотоодод 43 төрлийн сургалтад хамрагдсан байна. Энэ нь нийт албан хаагчдын 90.5 хувь сургалтад хамрагдсан үзүүлэлттэй байна. Удирдлагын академиас зохион байгуулж буй төрийн албан хаагчдын мэргэшүүлэх сургалтад 2025 онд нийт 4 албан хаагч, бусад байгууллагаас зохион байгуулсан 23 сургалтад 36 албан хаагч тус тус хамрагдсан. 
Албан хаагчдыг хөгжүүлэх, мэргэшүүлэх чиглэлээр 2025 онд Дэлхийн эрүүл мэндийн байгууллага, НҮБ-ын Хүүхдийн сан, Азийн хөгжлийн банк, Олон улсын атомын энергийн агентлаг, зохион байгуулагч талын зардлаар Япон Улс, Швейцарын Холбооны Улс, Бүгд Найрамдах Хятад Ард Улс, Бүгд Найрамдах Солонгос Улс, Филиппин Улс, Сингапур Улс, Австри Улс, Киргиз Улс, Австрали Улс, Тайландын Хаант Улс, Бүгд Найрамдах Энэтхэг Улс, Бүгд Найрамдах Чех Улс, Польш Улс, Бүгд Найрамдах Турк Улс, Америкийн нэгдсэн Улс, Египет Улс, Малайз Улс, Фижи Улс, Оросын Холбооны Улс зэрэг улсуудад Эрүүл мэндийн яамны 40 албан хаагч (давхардаагүй тоогоор) буюу ЭМЯ-ны нийт албан хаагчдын 48.8 хувь 41 удаагийн гадаад сургалт, уулзалт, хэлэлцүүлэг, хуралд тус тус хамрагдсан байна. Албан хаагчдын сургалт, хөгжүүлэх үйл ажиллагаанд 2024 онд нийт 1,080,000 төгрөг зарцуулсан байна.  
Албан хаагчдын шилжилт хөдөлгөөний хувь 44.9 байгаа нь 2024 оны зорилтот түвшинд хүрээгүй байна. Ажлаас чөлөөлөгдсөн нийт 40 албан хаагч байгаагаас өндөр насны тэтгэвэрт гарсан 11 албан хаагч, өөрийн хүсэлтээр 26 албан хаагч, өөр байгууллага руу шилжсэн 3 албан хаагч тус тус байна. Цаашид төрийн албаны залгамж халааг хадгалж, албан хаагчдын шилжилт хөдөлгөөний хувийг багасгаж, 15.0 хувиас хэтрүүлэхгүй байх тал дээр анхаарах нь зүйтэй байна. 
Эрүүл мэндийн яамны 2025 оны цалингийн сан 4,453,7 төгрөг байгаагаас албан хаагчдад олгосон улирлын урамшуулал нь цалингийн сангийн 6.2% эзэлж байна. 
Албан хаагчдын үр дүнгийн үнэлгээг үндэслэн 2025 оны эхний хагас жилийн гүйцэтгэлийн үнэлгээгээр 86 албан хаагчид 156,512,440 төгрөг, жилийн эцсийн байдлаар 73 албан хаагчид 118,116,045 төгрөг, нийт 274,628,485 төгрөгийн урамшуулал олгосон байна. 
Эрүүл мэндийн яамны Төрийн нарийн бичгийн даргын 2025 оны 09 дүгээр сарын 05-ны өдрийн А/87 дугаар тушаалаар Хоол, унааны зардлын нөхөх төлбөрийг шинэчлэн тогтоож, 20,000 төгрөг байсныг 37,000 төгрөг болгож, 17,000 төгрөгөөр нэмэгдүүлсэн байна. 2025 онд хоол, унааны зардалд сар бүр 86 албан хаагчдад гүйцэтгэлээр нийт 510,690,000 төгрөгийг олгосон байна.
2025 онд Эрүүл мэндийн яамнаас өндөр насны тэтгэвэрт гарсан 11 албан хаагчдад Төрийн албаны хуулийн дагуу нэг удаагийн буцалтгүй тусламжинд 560,301,083 төгрөгийн нөхөх төлбөрийг олгосон.
Албан хаагчдын эрүүл мэндийг дэмжих зорилгоор 2025 онд БНХАУ-ын Өвөр Монголын Олон Улсын Монгол эмнэлгийн уламжлалт анагаах ухааны чиглэлээр тэргүүлэх, доктор, профессор зэрэгтэй 9 гишүүнтэй эмч нарын баг 2025 оны 09 дүгээр сарын 18-ны өдөр яамны 65 албан хаагчдад үзлэг оношилгоо хийж, танан эмчилгээг санал болгон өгсөн. 
Мөн 2025 оны 09 дүгээр сард улирлын томуугийн эсрэг дархлаажуулалтад яамны 52 албан хаагч, тэдгээрийн гэр бүлийн 91 гишүүд, нийт 142 хүнийг хамруулсан. 2025 оны 12 дугаар сарын 02-ны өдрөөс нийт албан хаагчдад Томуу, томуу төст өвчнөөс урьдчилан сэргийлэх зорилгоор яамны албан хаагчдад халдвараас сэргийлэх багц, халуун чацаргана, аарц долоо хоногт 2 удаа өгч байна.

Цаашид авах арга хэмжээний зөвлөмж:
1. Эрүүл мэндийн яамны албан хаагчид чадавхжуулах, хөгжүүлэх сургалтад хамрагдсан даруйдаа Төрийн албан хаагчийн хувийн хэрэгт сургалтын гэрчилгээгээ хийж, баяжуулалтаа хийж байх;
2. Албан хаагчдын шилжилт хөдөлгөөний хувийг багасгаж, 15.0 хувиас доош барих;
3. Ажлын байрны таатай орчны сэтгэл ханамжийн судалгааг жилд 1 удаа авч, тодорхой арга хэмжээ авч ажиллах;
4. Албан хаагчдын ажлын байрны хэвийн нөхцөлийг сайжруулахад анхаарах.

